Tervetuloa ohjelman pariin.
Olen Auli Happonen ja puhun kutsusta esirukoukseen.
Elämme hyvin itsekeskeistä aikaa.
Usein me uskovat, joilla tulisi olla Jeesuksen malli esimerkkinä, -
sorrumme pyörimään itsemme ympärillä. Olemme sokeita sille, -
miten Hän tahtoo meidän toimivan.
Tahdon herätellä meitä tehtävään, joka sopii kaikille ihmisille.
Puhun tässä muutaman minuutin ajan esirukouksen tärkeydestä.
Raamatussa on kohta, 1. Tim. 2.1-4, jossa sanotaan:
"Minä kehotan siis ennen kaikkea anomaan, rukoilemaan, -
pitämään esirukouksia ja kiittämään kaikkien ihmisten puolesta, -
kuningasten ja kaiken esivallan puolesta, -
että saisimme viettää rauhallista ja hiljaista elämää -
kaikessa jumalisuudessa ja kunniallisuudessa. -
Sillä se on hyvää ja otollista Jumalalle, [...] joka tahtoo, -
että kaikki ihmiset pelastuisivat ja tulisivat tuntemaan totuuden."
Oletko ajatellut, että kutsu esirukoukseen kuuluu vain heille, -
jotka ovat saaneet kuin erityisen armolahjan esirukoilla?
Jos näin luulet, se ei ole totta.
Tämä ajatus on mielestäni vain tekosyy ja jopa laiskuutta -
laistaa esirukouksista ihmisten ja kansakuntien puolesta.
Hyvin monien olen kuullut sanovan, etteivät he osaa rukoilla.
Olen silti varma, että jokainen, joka osaa puhua, osaa rukoillakin.
Joka osaa nähdä omat tarpeet, osaa halutessaan nähdä tarpeet, -
jotka kaipaavat muutosta, apua tai läpimurtoa -
ihmisten elämässä ja kansakunnissa.
Hyvin paljon on kiinni tahdosta.
Ystävät, esirukous kuuluu aivan kaikille Jeesuksen seuraajille.
Aion tässä hiukan käydä läpi, mitä meidän tulee tietää esirukouksesta.
On hyvä ajatella, että se on kuin työtämme, -
johon Herra tahtoo opettaa ihan jokaista, ei vain joitakin meistä.
Siinä on kyse tahdosta olla kuuliainen Raamatun kehotukselle.
On myös esirukoilijoita, jotka yleisen esirukouksen lisäksi -
ovat Pyhän Hengen voitelemia erityiseen esirukoilijan tehtävään.
Aivan kuin minkä tahansa armolahjan saaneet henkilöt, -
jotka palvelevat tietyillä Pyhän Hengen antamilla lahjoilla ihmisiä.
Tästä huolimatta esirukous on jokaisen Jeesuksen oman etuoikeus.
Ei vain velvollisuus.
Tiesitkö, että aina silloin kun ihminen alkaa rukoilla, -
Pyhä Henki yhtyy rukoukseen ja laskee rukoilijan sydämeen -
hädän ja rakkauden rukoiltavaa henkilöä tai kansakuntaa kohtaan.
Pyhä Henki antaa sanoja, joilla rukoilla. Näin toteutuu se, -
että rukoilija rukoilee hengessä ja totuudessa.
Tämän saa aikaan Pyhä Henki, joka ottaa Jeesuksen omasta, -
eli Jeesuksen rakkaudesta ihmisiä kohtaan, ja lahjoittaa meille -
Hänen rakkauttaan rukoillaksemme.
Esirukous nousee siis aina rakkaudesta, -
joka lähtee Jeesuksen sydämeltä ja jonka Isä kuulee ja noteeraa.
Johannes 4:24 sanoo seuraavasti:
"Jumala on Henki; ja jotka häntä rukoilevat, -
niiden tulee rukoilla hengessä ja totuudessa."
On monenlaista esirukousta. Se voi koskea yksityisiä ihmisiä, -
joiden puolesta koemme kehotusta rukoilla.
Heitä ovat omaiset, työ- tai opiskelukaverit, ystävät jne.
Esirukous voi koskea yleisiä asioita: Poliittisia päätöksiä, -
herätyksen rukoilemista, maamme hengellisiä aiheita, -
esivaltaa, valtiojohtoa jne.
Laajemmin esirukous koskee myös muita kansakuntia.
Mooses oli mies, joka ei pyytänyt asioita itselleen.
Hänelle oli kaikki kaikessa se, -
että Jumala antaisi anteeksi syntiä tehneelle kansakunnalle.
Miksi näin? Siksi, että Mooseksen ykkösasia -
oli olla kuuliainen Jumalalle, -
ja näin hän hengessään koki Jumalan hädän ihmissieluista.
Mooses unohti itsensä ja antautui esirukoustyöhön.
Luen varsin koskettavan kohdan Mooseksen mielenlaadusta.
Se on tuolla Toisessa Mooseksenkirjassa:
"Mooses palasi Herran tykö ja sanoi:
'Voi, tämä kansa on tehnyt suuren synnin! -
Jospa nyt antaisit heidän rikoksensa anteeksi! -
Mutta jos et, niin pyyhi minut pois kirjastasi, johon kirjoitat.'"
Mutta. Mitä Herra vastasi Moosekselle?
"Joka on tehnyt syntiä minua vastaan, sen minä pyyhin pois kirjastani."
Huomaatko Mooseksen nöyryyden?
Tässä asenteessa ja tärkeysjärjestyk- sessä on meillä kaikilla oppimista.
Olen lukenut pastori Dick Eastmanin määritelmän esirukoilijasta, -
ja hän sanoi seuraavasti:
"Esirukoilija on mies, nainen tai lapsi, joka taistelee rukouksessa -
toisten puolesta."
Esirukoilija on siis taistelija Jumalan armeijassa.
Olemme siis sotilaita, jotka taistelemme etulinjassa, -
kun esirukoilemme ihmisten ja kansakuntien puolesta.
Vau, mikä tehtävä meille kaikille!
Kun olemme valmiit rukoilemaan, Jumala laskee sisimpään rakkauden -
ihmisiä ja kansakuntia kohtaan.
Jumala kutsuu meitä voimakkaaseen ja itsemme kieltävään rukoukseen -
sananjulistajien, kaupunkiemme ja kansakuntien puolesta.
Hän kutsuu omiaan, -
jotka ovat hetkeksi valmiit unohtamaan omat tarpeensa -
ja panemaan etusijalle hukkuvat sielut ja ikuisuuskohtalon.
Ainut asia, miksi Jeesus tuli maan päälle, -
on, että kansat kuulisivat Hänestä ja löytäisivät yhteyden Jumalaan.
Esirukous. Se on Jumalan missio voittaa kansakunnat Hänelle.
Jumala on sitonut toimintansa omien pyhiensä esirukoukseen.
Ystävä, Jumalan rakkaus ikään kuin huutaa Hänen omilleen:
"Voi, kunpa löytäisin edes yhden vanhurskaan ihmisen, -
joka rukoilisi tämän syntisen kansan puolesta, -
että vastauksena voisin armahtaa heitä."
Olen itse huomannut tämän.
Mitä tärkeämpänä pidän esirukousta, sen selvemmin Henki ilmoittaa, -
keiden tai minkä asioiden puolesta tulee rukoilla ja miten.
Jumala ei myöskään laita eläkkeelle ketään.
Kun vapaudut työelämästä, voit huudahtaa riemusta -
ja sanoa kuten pastori Aimo Selin:
"Koen, että Jumala on ylentänyt minut esirukoilijaksi."
Näin tärkeänä se tulisi nähdä.
Esirukoilijaa voisi kuvata näin:
Hän on vartija, joka näkee Pyhän Hengen silmin uhkaavat vaarat -
ja voi rukouksin tuhota vihollisen juonet.
Tätä Pyhän Hengen näkökykyä kannattaa pyytää Jumalalta -
rukoillaksemme maamme, Israelin ja kaikkien kansojen puolesta, -
että ne vihollisen juonet rukouksiemme kautta tuhoutuisivat.
Tämä pätee myös yksilöihmisten puolesta rukoiltaessa.
Rukoile perheesi, omaistesi, naapuriesi, kaupunkisi, kansasi -
ja muiden kansakuntien puolesta.
Pyydä sydämeesi rakkautta esirukousta ja ihmisiä kohtaan.
Ota vastuu ja toimi esirukoilijana.
Anna Pyhän Hengen rukoilla kauttasi.
Pyydä Häntä neuvomaan kuinka rukoilla -
ja antamaan rukoustehtäviä.
Niin kauan kuin Jumalan tahto ei maan päällä ole tullut julki, -
niin kauan tulee rukoilla.
1800-luvulla syntynyt amerikkalainen kirjailija -
ja metodistisen kirkon papiston jäsen E.M. Bounds sanoi:
"Seurakuntaelämän heikko kohta piilee siinä, -
ettei rukousta ole asetettu kaikessa toiminnassa etusijalle.
Toisarvoiset asiat ovat ottaneet rukouksen paikan.
Ensimmäiset asiat pitää laittaa ensimmäisiksi.
Jumalan palvelijan varustuksissa se on rukous."
Aivan samoin sanoin tahdon sanoa, ystävät, -
meille kaikille meidän aikanamme.
Ota tehtäväksesi olla hyvänä esimerkkinä rukouksen tärkeydestä.
Ja muistuta seurakuntaa, johon kuulut, rukouksen tärkeydestä, -
jos huomaat, että muut asiat, vaikka kuinka hyviä olisivatkin, --
ovat menneet rukouksen edelle.
Rukoillaan hetki vielä yhdessä.
Isä Jumala, tee meistä kaikista palavia esirukoilijoita.
Herra minä rukoilen, Vuodata Pyhä Henki, -
esirukouksen armo ihmisten ylle, -
että heille kirkastuu, kuinka tärkeää on yhteys sinuun.
Kuinka tärkeää on Jeesus, Jeshua, rakastua sinuun.
Ja se rakkaus huutaa sisimmäs- sämme, että me rukoilemme -
yhteisten asioiden ja ihmisten puolesta lähellä ja kaukana.
Tartu Pyhä Henki jokaisen ihmisen elämään -
niin että näemme hengen silmin, -
kuinka seisomme Sinun armeijassasi eturintamassa.
Kiitos, että saamme taistella pahan palavia nuolia vastaan -
niin, että Sinun hyvä tahtosi pääsee tapahtumaan -
läheistemme ja kansojen kohdalla.
Jeesus Jeshuan nimessä. Aamen.
Tekstitys: Johanna Holmström